C 166/8
FI
Euroopan unionin virallinen lehti
20.4.2022
Ilmoitus tuojille Tekstiilituotteiden tuonti Bangladeshista yhteisöön (2022/C 166/06) Komission 15. helmikuuta 2008 Euroopan unionin virallisessa lehdessä C 41, s. 8, julkaisemassa tuojille osoitetussa ilmoituksessa kehotettiin niitä Euroopan unionin toimijoita, jotka ilmoittavat Bangladeshista tuotavien HS:n ryhmän 61 ja 62 tekstiilituotteiden alkuperän tai esittävät niistä alkuperäselvityksiä etuuskohtelun saamiseksi, toteuttamaan kaikki tarvittavat varotoimet, koska oli perusteltua syytä epäillä sellaisten tuotteiden alkuperää, joille EU:n yleisen tullietuusjär­ jestelmän (GSP) etuuskohteluun oikeuttavaa alkuperää haettiin.
Kyseisten tuotteiden luovuttaminen vapaaseen liikkeeseen voisi siten johtaa tullivelan syntymiseen ja yhteisön taloudellisiin etuihin kohdistuviin petoksiin.
Käytettävissä olevien tietojen perusteella edellä mainittujen perusteltujen epäilyjen tueksi ei enää ole mitään näyttöä siitä, että taustalla olevat riskit jatkuisivat edelleen.
Lisäksi kaikki GSP-edunsaajamaiden viejät, jotka harjoittavat vientiä GSP-järjestelmässä, ovat 1. tammikuuta 2021 alkaen soveltaneet REX-järjestelmää (1) ja antaneet siten itse alkuperävakuutuksia ainoana asiakirjatodisteena etuuskohteluun oikeuttavaa alkuperää haettaessa, GSP-edunsaajamaiden viranomaiset eivät voi enää antaa A-alkuperätodistuksia.
Euroopan unionin virallisessa lehdessä C 41 15. helmikuuta 2008 julkaistu tuojille osoitettu ilmoitus on näin ollen menettänyt merkityksensä sellaisten asianomaisen tuotteen lähetysten osalta, jotka on ilmoitettu vapaaseen liikkeeseen luovutettaviksi tämän ilmoituksen julkaisupäivänä tai sen jälkeen, minkä vuoksi mainittu vuonna 2008 julkaistu ilmoitus peruutetaan.
(1) Unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä 24 päivänä marraskuuta 2015 annetun komission täytäntöönpanoasetuksen (EU) 2015/2447, (EUVL L 343, 29.12.2015, s. 558–893) 80 ja 81 artikla.